והבהיר.  לא נגזרת לפי המודל הזה, אבל המודל הזה נצרב בך. נזהרת מהשמש הארצישראלית, פן תשחיר את פנייך. גנדרנית.  גבוהה ודקה ופזורת שיער טיילת יד ביד עם אחד מבניך ברחובות העיר המנדטורית. שריקות החיילים הבריטיים נצרבו באזניו של הילד. שם הנניה שלך, ה"גויה",  היתה יוצאת אתך, בת למשפחה חסידית, לחופשות של האבסה בשינקן והבראה בכפר. ככה מעלים במשקל. זה עולם אחר. חוקי המשחק לא ברורים. אותה נניה היתה נשלחת על ידי אם עובדת עסוקה ודאגנית, ששכלה כמה ילדים בינקותם, לקחת אותך מבית הספר.  התביישת. היית עושה תמרוני התחמקות כדי שלא יראו אותך עם הזקנה הזאת. סבתא שלך חיה כמעט עד גיל מאה. גבוהה וזקופה ופקעת שיער אסופה על עורפה ושפת גוף  משדרת אדנות.  לא אהבת זקנים. וודאי לא כאלה שאומרים לכולם מה לעשות.  משהו נשב באוויר באותן שנים, רוח טובה שהפרידה בין הורים לילדיהם, בין אלה שנידונו לחיים לבין כל האחרים. - (1)נניה - אומנת